Document ID: 32006R1197

UREDBA KOMISIJE (ES) št. 1197/2006
z dne 7. avgusta 2006
o spremembi Uredbe (EGS) št. 2967/85 o podrobnih pravilih za uporabo lestvice Skupnosti za razvrščanje prašičjih trupov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2759/75 z dne 29. oktobra 1975 o skupni tržni ureditvi za prašičje meso (1), in zlasti členov 2 in 4(6) Uredbe,
ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (2), in zlasti člena 5(1) Uredbe,
ob upoštevanju naslednjega:
(1)
Uredba Komisije (EGS) št. 2967/85 (3) določa natančna pravila za uporabo lestvice Skupnosti za razvrščanje prašičjih trupov in zlasti način ocenjevanja mesnatosti prašičjih trupov.
(2)
Rezultati zadnjih raziskav glede razvrščanja prašičjih trupov, zlasti v okviru projekta EUPIGCLASS, so poudarili, da je treba izboljšati kakovost vzorčenja in poenostaviti način ocenjevanja mesnatosti prašičjih trupov.
(3)
Način ocenjevanja mesnatosti trupov in izračun referenčnega odstotka mesnatosti, določena v Uredbi (EGS) št. 2967/85, je zato treba prilagoditi.
(4)
Uredbo (EGS) št. 2967/85 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za svinjsko meso -
SPREJELA NASLEDNJO UREDBO:
Člen 1
Uredba (EGS) št. 2967/85 se spremeni:
1.
Odstavka 1 in 2 člena 3 se nadomestita z naslednjim:
„1. Standardne statistične metode ocenjevanja mesnatosti prašičjih trupov, odobrene kot metode razvrščanja v smislu člena 2(3) Uredbe (EGS) št. 3220/84, so običajne metode najmanjših kvadratov ali metode zmanjšanega razvrščanja, uporabljajo pa se lahko tudi druge statistično preverjene metode.
Metoda temelji na reprezentativnem vzorcu nacionalne ali regionalne proizvodnje prašičjega mesa, ki obsega vsaj 120 trupov, katerih mesnatost je bila potrjena v skladu z načinom razseka iz Priloge I k tej uredbi. Pri uporabi metod večkratnega vzorčenja je treba referenco meriti na najmanj 50 trupih, natančnost pa mora biti vsaj taka, kot jo zagotavlja uporaba standardne statistične metode na 120 trupih ob uporabi metode iz Priloge I.
2. Metode razvrščanja se odobrijo samo, če je koren povprečne kvadratne napake napovedi (RMSEP), izračunan z metodo popolne navzkrižne validacije, manjši kot 2,5. V izračun RMSEP je treba vključiti tudi osamelce.“
2.
Točka 2 Priloge I se nadomesti z naslednjim:
„2.
Referenčni odstotek mesnatosti se izračuna na naslednji način:
Masa mišic v teh štirih delih se izračuna tako, da se od skupne mase delov pred razkosanjem odšteje skupna masa teh štirih delov, ki niso mišice.“
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se pri metodah razvrščanja, za katere se zahteva dovoljenje, kot je določeno v členu 3(3) Uredbe (EGS) št. 2967/85 z dne 1. julija 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. avgusta 2006

Labels: 12
17
19